钦定古今图书集成/明伦汇编/氏族典/第193卷 > 姚文灏
## 钦定古今图书集成/明伦汇编/氏族典/第193卷 > 姚文灏

按《万姓统谱》：“文灏，字秀夫，贵溪人。成化甲辰进士，授
主事。以诖误调常州推官。未及任，转通判，治水有声，
复工部主事，寻升湖广提学佥事。慨然以作人自任，
崇正学，黜浮靡，规条甚悉。尝自谓所能者三，毁誉不
入，请托不行，贿赂不通而已。过洞庭，舟几危，文灏端
坐不动。风止，泊舟登岳阳楼云：‘来时行李萧然，去时’”
行李萧然，岳阳楼下经过，此心无愧苍天，至今人颂
之。所著有《学斋稿》《经说杂说》《报德录》《中庸本义》，藏于
家。